

PROJEKTS uz 31.01.2024.

vēlamais datums izskatīšanai: [AK] 14.02.2024.

domē: 29.02.2024.

sagatavotājs un ziņotājs: Guna Cielava

 LĒMUMS

Ādažos, Ādažu novadā

2024. gada 29. februārī **Nr.**«DOKREGNUMURS»

**Par nekustamā īpašuma Ārputnu iela 6, Kadaga atsavināšanu**

Ādažu novada pašvaldības dome (turpmāk – dome) izskatīja pašvaldības aģentūras “Carnikavas komunālserviss” (turpmāk – Aģentūra) 17.01.2024. iesniegumu Nr. 01-6/24/58 (pašvaldības reģ. Nr. ĀNP/1-11-1/24/339) ar priekšlikumu nodot atsavināšanai pašvaldībai piederošo nekustamo īpašumu Ārputnu iela 6, Kadaga, kadastra numurs 8044 005 0788 (turpmāk – Īpašums).

Aģentūras, kā pašvaldības nekustamo īpašumu apsaimniekotājas, ieskatā pašvaldībai nav racionāli un lietderīgi uzturēt Īpašumu, kurš nav izmantojams pašvaldības funkciju nodrošināšanai.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašumssastāv no neapbūvētas zemes vienības 0,3761 ha platībā, ar kadastra apzīmējumu 8044 005 0769 un adresi - Ārputnu iela 6, Kadaga, Ādažu pag., Ādažu nov.
2. Pašvaldības īpašuma tiesības uz Īpašumu ir nostiprinātas Rīgas rajona tiesas Ādažu pagasta zemesgrāmatas nodalījumā Nr.100000607843 un tas ir iekļauts 2024. gadā atsavināmo pašvaldības nekustamo īpašumu sarakstā, kas tika izskatīts domes Attīstības komitejas 13.12.2023. sēdē.
3. Saskaņā ar Nekustamā īpašuma valsts kadastra informācijas sistēmas datiem (turpmāk - Kadastrs), Īpašuma zemes vienībai reģistrēts nekustamā īpašuma lietošanas mērķis “Neapgūta individuālo dzīvojamo māju apbūves zeme” (kods 0600) un tās zemes kadastrālā vērtība Kadastrā ir 13111 *euro* un mežaudzes vērtība 515 *euro*.
4. Saskaņā ar pašvaldības teritorijas plānojumu Īpašums atrodas Kadagas ciemā, savrupmāju apbūves teritorijā (DzS1).
5. Domes Attīstības komiteja 14.02.2024. nolēma atbalstīt Īpašuma nodošanu atsavināšanai, jo:
	1. tas nav nepieciešams pašvaldības funkciju veikšanai;
	2. tas nav apbūvēts ar citām personām piederošām būvēm;
	3. tas atrodas savrupmāju apbūves teritorijā, un Kadagas ciema iedzīvotājiem pašlaik nav neviena savrupmāju rakstura objekta;
	4. pašvaldībai nav iespēju un plānu veikt publiskā rakstura objektu būvniecību minētajā teritorijā, jo šādu objektu būvniecība ir plānota vai paredzēta pašvaldības citos īpašumos;
	5. tirgus situācija ir īpaši labvēlīga atsavināšanai.
6. Īpašuma novērtēšanai ir lietderīgi pieaicināt sertificētu vērtētāju, kura pakalpojuma izmaksas lēšamas līdz 300 *euro*, kas apmaksājamas no pašvaldības Centrālās pārvaldes Nekustamā īpašuma nodaļas budžeta tāmes līdzekļiem.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo un otro daļu, 5. panta piekto daļu, 8. panta otro daļu un 9. panta otro daļu, Attīstības komitejas 14.02.2024. atzinumu, Ādažu novada pašvaldības dome

**NOLEMJ:**

1. Nodot atsavināšanai pašvaldībai piederošu nekustamo īpašumu Ārputnu iela 6, Kadaga, ar kadastra numuru 8044 005 0788, kurš sastāv no neapbūvētas zemes vienības 0,3761 ha platībā ar kadastra apzīmējumu 8044 005 0769 un adresi - Ārputnu iela 6, Kadaga, Ādažu pag., Ādažu nov. - pārdodot to atklātā izsolē.
2. Pašvaldības Centrālās pārvaldes Nekustamā īpašuma nodaļai (NĪN) līdz 15.03.2024. organizēt 1. punktā minētā īpašuma tirgus vērtības noteikšanu, pieaicinot sertificētu vērtētāju. Ar vērtēšanu saistītos izdevumus apmaksāt no NĪN 2024. gada budžeta tāmes līdzekļiem.
3. Pašvaldības mantas iznomāšanas un atsavināšanas komisijai:
	1. pēc īpašuma vērtējuma saņemšanas un nosacītās cenas noteikšanas, bet ne vēlāk kā līdz 31.05.2024. organizēt īpašuma atsavināšanu;
	2. izsoles noteikumos iekļaut nosacījumu, ka pirkuma maksas samaksas termiņš ir ne vēlāk, kā trīs nedēļas no izsoles noslēguma dienas.
4. Pašvaldības izpilddirektora vietniecei organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

CKS, JIN, GRN, NĪN, IDRV - @

*Cielava, 27343916*